open-index/open-wikipedia-markdown huggingface dataset:
Jan II Kasimir av Polen

**Jan II Kasimir** (polsk *Jan II Kazimierz Waza*, litauisk *Jonas Kazimieras Vaza*, født 22. mai 1609 i Kraków i Polen, død 6. desember 1672) var konge og storfyrste av Det polsk-litauiske samvelde, samt hertug av Opole i Øvre Schlesien. Han var sønn av Sigismund III av Polen og Konstante av Østerrike og bror til kardinal Jan Olbracht Wazy (kreert 1629).

Han ble kreert til kardinal av Den katolske kirke i mai 1646 av pave Innocens X. Men i et brev av 9. november 1647 bad han paven om å fra fratre som kardinal, noe paven innvilget i juli 1648.

## Referanser


## Eksterne lenker
* Biografi på The Cardinals of the Holy Roman Church
Harstad kulturhus

**Harstad kulturhus** er et kulturhus som ligger på Hamnneset i Harstad sentrum i Troms fylke. Det er samlokalisert med Clarion Collection Hotel Arcticus, Festspillene i Nord-Norge, Kultur i Troms og Forsvarets Musikkorps Nord-Norge. I tillegg ligger Harstad bibliotek i dette bygget, med mer enn 60 000 bøker.

Kulturhuset var ferdigbygget i 1992, som Nord-Norges største kulturhus. Bygningen er 12 000 m² og kombinasjon av nybygg og eldre fabrikkområder. Kulturhuset består i hovedsak av Storsalen og Lillesalen. Storsalen har totalt 1000 sitteplasser fordelt på 620 i parkett og 380 i galleriet. Lillesalen har uttrekkbart amfi med plass til 153, i tillegg til at galleriet rundt rommer 50. I tillegg til disse har kulturhuset foajé i både 2. og 3. etasje som brukes til mindre selskaper, lunsjkonserter o.l.

## Eksterne lenker
* Harstad kulturhus' hjemmesider
Urula

**Urula** er ei elv i Begnavassdraget som renner ut i nordenden av Sperillen, like sør for Nes i Ådal i Ringerike kommune. Urula får blant annet tilførsel fra et stort nedbørsområde (ca. 614 km²) i Vassfaret, blant annet via Vidøla og Aurdøla som renner ut i Urula i Hedalen (Sør-Aurdal). Normal vannføring ved avløpet er 10 m³/s

Vassdraget har vært vernet mot kraftutbygging i henhold til Verneplan I for vassdrag siden 1973. Elva framstår nesten som urørt. Store deler av elva ligger innenfor Vassfaret/Vidalen landskapsvernområde og Indre Vassfaret landskapsvernområde. Urulas utløp i Sperillen har et velutviklet meandrerende løp gjennom deltaet. Flere gamle elveløp og små kroksjøer i forskjellige stadier av gjengroing finnes.

Elva har godt fiske og regnes ikke som forurenset. Fiskekort er nødvendig. Fjordørret (*Salmo trutta lacustris*) fra Sperillen gyter i Urula på høstparten. Det er derfor ikke lov å fiske i elva i perioden 15. september-15. oktober. Sperillørret har typisk markante prikker. I nedre del av elva finnes dessuten god matfisk som sik og abbor - kanskje også røye.

## Se også
* Drammensvassdraget

## Referanser




## Eksterne lenker
* Forskrift for fisket i Sperillen med Ådalselva, Begna og Urula opp til Åmundsfoss, Ringerike kommune, Buskerud
* Fiskeguide for Ringerike
* Inatur (salg av fiskekort)
* «Urulas utløp i Sperillen». Elvedeltadatabase. Geodatasenteret 
* Urula. Vassdragsnr. 012.GZ. NVE
Ibsenkvartalet

**Ibsenkvartalet**, C.J. Hambros plass 2, Oslo, er et kontorbygg på 33&nbsp;000 m². Bygget ble oppført i 1996 av arkitektkontoret Gunnarsjaa + Kolstad AS Arkitekter MNAL for utbygger Linstow Eiendom ASA.

Kvartalet består av to skråstilte bygninger med en monumental trapp mellom, sett fra C.J. Hambros plass. Midt i kvartalet er en åpen hellelagt plass. Rundt denne er der flere bygninger. 

## Bruk av bygningen
Bygget huser i dag blant annet Norsk utenrikspolitisk institutt (NUPI), Økokrim og Arbeidsdirektoratet. 

Eksteriøret er kjent som fasaden til Hotel Cæsar i TV-serien med samme navn.

## Utmerkelser
* Sundts premie
* Statens Byggeskikkpris 1997
* Anton Christian Houens Fonds diplom 2000

## Referanser


## Eksterne lenker
* Ibsenkvartalet
* Husbanken
* Vinnere av Sundts premie 1908&ndash;2004
* Regus Kontorhotell Ibsenkvartalet 
*MatchOffice
Samfunnsøkonomen

***Samfunnsøkonomen*** er et fagblad utgitt av Samfunnsøkonomenes forening. Fra og med årgangen 2011 ble Norsk Økonomisk Tidsskrift sammenslått med Samfunnsøkonomen. Siden Norsk Økonomisk Tidsskrift oppstod i januar 1988 er en videreføring av Statsøkonomisk Tidsskrift som først utkom i 1887, ble årgangen 2011 regnet som tidsskrifets 125. årgang. Fra og med 2001 til og med 2007 ble det utgitt under navnet ***Økonomisk forum***.  Før det ble tidsskriftet utgitt under navnet ***Sosialøkonomen***.

Fagbladet Stimulator kom med sitt første nummer våren 1947 i form av et stensilert hefte. Stimulator ble «utgitt av Universitetets Socialøkonomiske Instiutt og De Økonomiske Studerendes Sørutvalg i fellesskap med støtte av Socialøkonomisk Samfund». Det skulle være et studentblad, men også et bindeledd mellom Universitetet og de ferdige kandidatene. 

På en ekstraordinær generalforsamling i november 1957 vedtok foreningen å utgi et trykt kombinert medlemsblad og tidsskrift til erstating for Stimulator. Tidsskriftet fikk navnet *Sosialøkonomen* og kom ut med sitt første nummer i mars 1958.

## Redaktører
;2013
* Henrik Lindhjem, Vista Analyse/NINA
* Torberg Falch, NTNU
* Jo Thori Lind, UiO

;2009
* Rolf Jens Brunstad, NHH
* Annegrete Bruvoll, Vista Analyse
* Steinar Vagstad,  UiB

## Referanser
Nordisk Transportarbeiderføderasjon

**Nordisk Transportarbeiderføderasjon** (NTF) ble stiftet i 1908 av fagforbund i Danmark, Norge og Sverige, og har som formål å fremme transportarbeidernes interesser i Norden. I dag har NTF også medlemsforbund i Finland og på Island. 

NTF har vel 50 medlemsforbund med til sammen 400 000 medlemmer. Føderasjonen har kontor i Stockholm.

Leder i Nordisk Transportarbeiderføderasjon er Jan Villadsen. 
## Eksterne lenker
* Nordisk Transportarbeiderføderasjon
«Kong Sverre»

**«Kong Sverre»** var en fregatt i den norske marinen, sjøsatt i 1860 og utstyrt med moderne og svært kraftig skyts. Fregatten var bygget i treverk, som begynte å bli utdatert og sårbart for moderne artilleri.

«Kong Sverre» var svært kraftig bygget, av italiensk eik. Skipet stod ikke ferdig før 3 år etter sjøsettingen, og først 11. april 1864 kunne C.H. Valeur heise kommando på fregatten. Treskipenes tid var imidlertid definitivt forbi. Panser var kommet til, likeledes granater som kunne sette store treskip i brann på et øyeblikk. Et stort treskip som «Kong Sverre» hadde sannsynligvis ikke kommet godt ut av en kamp med et pansret skip. Allerede 13. august 1864, samme år som kommandoen ble heist, ble kommandoen strøket, og fregatten langt i opplag. Den var for det første avleggs, og for det andre svært dyr å holde i drift, med sin 600 mann store besetning.

I 1894 ble riggen tatt ned, maskinen fjernet og hun ble brukt som losjiskip på Hortens indre havn. 13. september 1932 ble det besluttet å hugge opp fregatten, etter et forgjeves forsøk på å skaffe til veie 30 000 kroner som skulle brukes til å bevare skipet for ettertiden. Dette ble ikke oppnådd, og «Kong Sverre» ble 28. juli 1932 solgt til Stavanger Skibs-Ophugnings Co. AS i Stavanger for opphugging.

Noe av eiken fra skipet ble brukt da Norges Rederforbund bygde Redernes hus i Oslo, som sto ferdig i 1934. Hele 7. etasje i Redernes hus består den dag i dag av eik fra «Kong Sverre», med komplett skipsgulv. Også to av messingkanonene fra «Kong Sverre» står utstilt i Redernes hus.

Andre deler av eiken ble brukt for å bygge Sverresalen i Sola Strand Hotel ved Sola.

## Se også
* Liste over den Kongelige Norske Marines skip

## Litteratur
* Marius Thomassen: 90 år under rent norsk orlogsflagg, Eide Forlag, 1995.

## Referanser


## Eksterne lenker
* Forsvarsnett om «Kong Sverre»
Kristiansund Karateklubb

**Kristiansund Karateklubb** (stiftet 27. mai 1985) er en norsk karateklubb fra Kristiansund, som har tilhold ved Kristiansund Budosenter.

Klubben var vertskap for historiens første offisielle Karate-NM med fullkontakt i Braathallen i 2007.

## Historie
Klubben startet med shotokan karate, men sto i august 1985 uten instruktør og stilartstilhørighet. Klubben skiftet stilart til kyokushinkai da de hentet inn  som instruktør (tidligere Bryne Karateklubb). Klubben søkte derfor opptak i Norges Kyokushin Karate Organisasjon (NKKO) og ble offisielt tatt opp som medlem i oktober 1985, med Rune Svendsen som klubbleder. Klubben vokste raskt med 190 medlemmer på under ett år, og Benedicte Aarø tok senere over som leder.

I 1990 overtok Vidar Mjelde som klubbleder og klubben fikk egne treningslokaler ved Dale barneskole i samarbeid med Kristiansund Jiu Jitsu klubb og Kristiansund Judoklubb. Høsten 2000 ga Mjelde seg som leder etter vel 10 år, og Rolf Bjarne Flatset tok over i 2 år før Jon Terje Furseth ble leder. Vegard Svenvik ble klubbleder i 2011.

## Utøvere med svart belte

*Tania Gaarde
*Anders Gjeldnes
*Thomas Hansen
*Vidar Mjelde
*Steinar Berget
*Gøran Kalgraff
*Suzanne Bjørbak Jones
*Jon Terje Furseth
*Rolf Bjarne Flatset
*Vegard Svenvik
*Tarje Bergem

## Referanser


## Eksterne lenker
*
Gloria Swanson

**Gloria Swanson** (født 27. mars 1899, død 4. april 1983) var en amerikansk filmskuespiller.
## Liv og virke
### Bakgrunn
Hun ble født **Gloria May Josephine Svensson** på en militærbase i San Juan på Puerto Rico med en svensk-amerikansk far og vokste opp i Chicago og Key West.
### Karriere
Gloria fikk sin filmdebut i 1915 som statist i *[[The Fable of Elvira and Farina and the Meal Ticket]]*, men allerede det følgende år var hun en stjerne, i *[[A Dash of Courage]]*. Hun spilte i mange av Mack Sennetts slapstick-komedier. I 1919 skrev hun kontrakt med Cecil B. DeMille, som gjorde henne til hovedrolleinnehaver i en rekke romantiske filmer. Hun spilte i stumfilmen *[[Gjennom brått og brann]]* fra 1922 med Rudolph Valentino.

Swansons film ''Dronning Kelly'' fra 1929 ble regissert av Erich von Stroheim og produsert av Joseph P. Kennedy sr., far til senere president i USA John F. Kennedy.

## Oscarnominasjoner
* 1951 – Beste kvinnelige hovedrolle – *Sunset Blvd.*
* 1930 – Beste kvinnelige hovedrolle – *The Trespasser*
* 1929 – Beste kvinnelige hovedrolle – *Sadie Thompson*

## Ekteskap

Swanson ble gift seks ganger og fikk to døtre og adopterte en tredje.

# skuespiller Wallace Beery i 1916. De ble skilt i 1919.
# Herbert K. Somborn, eieren av restauranten The Brown Derby, i 1919. Deres datter Gloria ble født i 1920. De ble skilt i 1923.
# den franske aristokraten Marquis Henry de la Falaise, i 1925. Dette ekteskapet endte i skilsmisse i 1930.
# Michael Farmer i 1931. De fikk en datter sammen – Michelle Bridget Farmer – men endte i skilsmisse i 1934. 
# William N. Davy i 1945. De ble skilt i 1946. 
# Swansons siste ekteskap var med William Dufty (forfatter av *[[Lady Sings the Blues]]*) i 1976.

## Filmografi

## Referanser


## Eksterne lenker
* 
* 
*
Bolesław III av Polen

**Bolesław III den skjevmunnede** (polsk *Bolesław III Krzywousty*, født 20. august 1086, død 28. oktober 1138) var hertug av Polen fra 1102 – 1138. Han var sønn av Władysław I Herman og Judita av Böhmen. 

Bolesław seiret over pommeranerne i 1109 og tok kontroll over Pommern, slik at Polen igjen fikk tilgang til Østersjøen. Han seiret også over keiser Henrik V av det tysk-romerske rike i slaget ved Głogów. I 1138 avla han ed til Lothair III av den tysk-romerske rike, og keiseren fikk deler av Vest-Pommern og Rügen i len.

Før sin død i 1138 innførte Bolesław senioratet i sitt testamente som delte det polske riket mellom hans fire sønner. Ifølge senioratprinsippet skulle den eldste arvingen (seniorhertugen) få kongetittelen og Lille-Polen med Kraków, mens resten av landet ble delt mellom de øvrige arvingene. Senioratprinsippet ble imidlertid snart brutt, noe som ledet til den polske oppløsningstiden som varte nesten 200 år.

## Referanser
Kommunestyrevalg i Sør-Rana

**Kommunestyrevalg i Sør-Rana** er en oversikt over kommunestyrevalg i den tidligere kommunen Sør-Rana i perioden 1934−1959.

Sør-Rana kommune ble utskilt fra Hemnes i 1929, og det første kommunevalget ble avholdt i 1934. I 1963 ble det ikke avholdt noe valg i kommunen, ettersom det allerede var besluttet at Sør-Rana kommune skulle opphøre å eksistere fra 1. januar 1964.

Under kommunereformen i 1964 ble den nordlige delen av Sør-Rana innlemmet i den nye Rana kommune, mens den sørlige delen ble innlemmet i den utvidede Hemnes kommune.

## Kommunestyrevalg 1959

### 1955

### 1951

### 1947

### 1945

### 1937

### 1934

## Litteraturhenvisninger
* Norges Offisielle Statistikk.IX.57: *Kommunevalgene og Ordførervalgene 1934*, utgitt av Det Statistiske Centralbyrå, Oslo, i kommisjon hos H.Aschehoug & Co., 1935
* Norges Offisielle Statistikk.IX.133: *Kommunevalgene og Ordførervalgene 1937*, utgitt av Det Statistiske Centralbyrå, Oslo, i kommisjon hos H.Aschehoug & Co., 1938
* Norges Offisielle Statistikk.X.133: *Kommunevalgene og Ordførervalgene 1945*, utgitt av Statistisk sentralbyrå, Oslo, i kommisjon hos H.Aschehoug & Co., 1947
* Norges Offisielle Statistikk.X.165: *Kommunevalgene og Ordførervalgene 1947*, utgitt av Statistisk sentralbyrå, Oslo, i kommisjon hos H.Aschehoug & Co., 1948
* Kriste Petersen-Øverleir:*Hemnes kommune – Jubileums-skrift 1837-1987 i anledning formannskapslovene av 14. januar 1837*, utgitt av Hemnes kommune, Rana Blad trykkeri 1987, ISBN 82-991512-0-1

## Se også
*Rana
*Sør-Rana
Kristiansund Shotokan Karateklubb

**Kristiansund Shotokan Karateklubb** er en norsk karateklubb fra Kristiansund, stiftet i 2003.

Kristiansund Shotokan Karateklubb er medlem av Norges Idrettsforbund, Norges Kampsportforbund og Norges Shotokanforbund. Som navnet tilsier så praktiserer klubben Shotokanstilen innenfor karate, og legger vekt på de tradisjonelle verdiene av kampsporten. 

Hovedinstruktør og leder i klubben er Sensei Tore Strøm.

## Eksterne lenker
*
Kristiansund Taekwon-Do klubb

**Kristiansund Taekwon-Do klubb** er en norsk taekwon-doklubb fra Kristiansund, stiftet februar 2004. Initiativtaker og stifter av klubben var Torgeir Haukebø, en ivrig romsdaling, som den gangen var *2.Dan*.

## Eksterne lenker
*
Mark Fennebeumer

**Mark Fennebeumer** (født 29. april 1985 i Apeldoorn) er en nederlandsk fotballspiller. Han spiller i angrep for CSV Apeldoorn. Fennebeumer spilte tidligere for AGOVV Apeldoorn.
Fennebeumer er en fotballspiller som ennå ikke har fått sitt store gjennombrudd. I sesongen (2006/07) spilte han fem kamper for AGOVV.

## Referanser


## Eksterne lenker
* 
*  Profil på WorldFootball.net
*  Profil på www.vi.nl
Vladislav I av Polen

**Vladislav I den korte** (polsk *Władysław I Łokietek*, født 1260 eller 1261, død 2. mars 1333) var konge av Polen fra 1320. Han var hertug frem til 1300, og seniorhertug av Kraków fra 1306 til 1320.

Med Vladislav Is kroning tok den polske oppløsningstiden slutt. Vladislav klarte å gjenforene landet og gjenopprettet det som et selvstendig kongedømme, dog med visse landtap. Han dannet grunnlaget for sønnen Kasimir III den stores fremgangsrike styrer senere i århundret.

## Referanser
Skjærdalen

**Skjærdalen** kan vise til:

* Tyristrand (gammelt navn på sentrum i Tyristrand)
* Skjærdalen (Tyristrand), gammel storgård på Tyristrand
* Skjærdalen (vei), vei i Tyristrand
* Skjærdalen (dal i Rendalen)
* Skjærdalen (dal i Trysil)
* Skjærdalen (dal i Åmot)
* Skjærdalen (dal i Stor-Elvdal)
* Skjærdalen (dal i Ringebu)
* Skjærdalen bruk, nedlagt papirfabrikk ved Tyristrand
Kommunestyrevalg i Nord-Rana

**Kommunestyrevalg i Nord-Rana** er en oversikt over kommunestyrevalg i den tidligere kommunen Nord-Rana. Nord-Rana ble skilt ut fra Mo herred den 1. januar 1923. Det første valget ble holdt i 1925. Kommunen ble slått sammen med Mo bykommune, Sør-Rana og deler av Nesna i den 1. januar 1964. Det siste valget ble avholdt i 1959. I 1963 var det nemlig allerede klart at en kommunesammenslåing ville finne sted.

## Kommunestyrevalg
### 1959

### 1955

### 1951

### 1947

### 1945

### 1937

### 1934

### 1931

### 1928

### 1925

## Litteraturhenvisninger
* Norges Offisielle Statistikk.VII.192: *Kommunevalgene 1925*, utgitt av Det Statistiske Centralbyrå, Oslo, i kommisjon hos H.Aschehoug & Co., 1926
* Norges Offisielle Statistikk.VIII. 93: *Kommunevalgene 1928*, utgitt av Det Statistiske Centralbyrå, Oslo, i kommisjon hos H.Aschehoug & Co., 1929
* Norges Offisielle Statistikk.VIII. 186: *Kommunevalgene 1931*, utgitt av Det Statistiske Centralbyrå, Oslo, i kommisjon hos H.Aschehoug & Co., 1932
* Norges Offisielle Statistikk. IX. 57: *Kommunevalgene 1934*, utgitt av Det Statistiske Centralbyrå, Oslo, i kommisjon hos H.Aschehoug & Co., 1935
* Norges Offisielle Statistikk.IX.133: *Kommunevalgene og Ordførervalgene 1937*, utgitt av Det Statistiske Centralbyrå, Oslo, i kommisjon hos H.Aschehoug & Co., 1938
* Norges Offisielle Statistikk.X.133: *Kommunevalgene og Ordførervalgene 1945*, utgitt av Statistisk sentralbyrå, Oslo, i kommisjon hos H.Aschehoug & Co., 1947
* Norges Offisielle Statistikk.X.165: *Kommunevalgene og Ordførervalgene 1947*, utgitt av Statistisk sentralbyrå, Oslo, i kommisjon hos H.Aschehoug & Co., 1948

## Se også
*Rana
*Nord-Rana
*Mo kommune
*Sør-Rana
Loutraki

**Loutraki** (gresk: Λουτράκι, gammelgresk: Λουτράκιον) er en kystby 4 km nordøst for Korint og er i dag et feriemål ved Korintbukta i prefekturet Korinthia i Hellas i periferien Peloponnes. Den er lokalisert 65 km vest for Athen og 6 km norøst for Korint. Loutraki er sete for kommunen Loutraki-Agioi Theodoroi. Byen er kjent for sine mange naturlige mineralkilder og terapeutiske kurbad. Det var 9 388 innbyggere i 1991.

## Historie
I antikken var det en by som ble kalt for *Thermae* (gresk: Θερμαί, «varm kilde») på dette stedet.

I 1847 forsikret en kunngjøring i Italia om de terapeutisk fordelene av å bade i de naturlige termisk kurbad som var i Loutraki og det førte til en tilførsel av bosettere i de omliggende områdene, således ble den moderne byen Loutraki skapt. Byen ble fullstendig ødelagt i jordskjelvet i 1928 og deretter gjenoppbygd. En stor park ble opprettet ved å bygge ut deler av havet ved å bruke grus fra de sammenfalte husene. Et nytt jordskjelv i 1981 førte ikke til langt så store skader som tidligere.

## Navn
Navnet Loutraki er en direkte referanse til de termisk kurbad i regionen. Det er avledet fra *Loutro(n)* (gresk: Λουτρό(ν)) som betyr «bad», «badehus», «kurbad» eller «termisk» (varm kilde). Det greske ordet *loutro* er direkte oversatt som *thermae* på engelsk, og som har gitt termisk på norsk, og det var også de antikke navnet for regionen.

## Nærmeste steder
*Perakhora (nordvest)
*Korint (sørvest)

## Eksterne lenker
*  travelinfo.gr – Loutraki (engelsk)
* Loutraki, offisiell turistinformasjon (engelsk)
Kristiansunds Turnforening

**Kristiansunds Turnforening** er en norsk turnforening fra Kristiansund, stiftet 29. mai 1891.

Det hele startet i 1885 da en stor turntropp fra Trondheim ga en turnoppvisning på latinskoleplanen og senere 17. mai i 1891 var det en oppvisning av Ålesund turnforening på samme sted, som gjorde sitt til at det skulle føre til en foreningsstiftelse.  Det var faktor Jens H. Bævre og barbermester Oluf Jørgensen som var initiativtakere til stiftelsen og på et møte den 29. mai 1891 på *Engaten skoles* gymnastikksal ble Kristiansunds turnforening stiftet.  

Allerede i 1902 gjestet Kristiansunds turnforening sammen med et janitsjarorkester Surnadal og underholdt publikum som langveisfra var strømmet til. Inngangsbilletten kostet 15 øre.

Kristiansunds turnforening var den første turnforeningen i Møre og Romsdal som arrangerte kretsstevne og dette ble avholdt i 1905. Kristiansund stilte med en ganske så stor dametropp samt at det var med 80 mannlige turnere og deltok i stevnet. Mellom 2 og 3000 tilskuere var samlet på Engatens skoleplass for å bivåne stevnet.

Turnforeningen i dag har sin styrke i driften av de mange massepartier. jentene er i stor majoritet i forhold til ungdom og herreturn, her er aktiviteten minimal.

Med stiftelsen i 1891 gjør at turnforeningen er Kristiansunds eldste idrettslag.

## Eksterne lenker
*
Iris (britisk/fransk band)

**Iris** var et britisk/fransk instrumentalt rockeband. Gruppa var et sideprosjekt for engelske Ian Mosley (trommer) og Pete Trewavas (bass) (begge fra Marillion) samt franske Sylvain Gouvernaire (gitar og tangentinstrumenter). Gruppa ga ut ett album – *[[Crossing the Desert]]* – i 1996.

## Eksterne lenker
* Iris' nettsted
* Crossing the Desert på Marillions nettsted
Egebakken

**Egebakken** (Eigebakken) er et byggefelt i Egersund, Eigersund kommune. Feltet ligger lokalisert ca. 3 km fra sentrum. Tilgrensende felt/områder er Bakkebø i nord, Lagård i sør, Slettebø og Holand mot øst og Langevannet mot vest (på andre siden av en topp). 

Eigebakken er nevnt som en gård i O. Rygh: Norske Gaardnavne. Stedet var opprinnelig en utmark til gården Slettebø, og ble avdelt i begynnelsen av 1840-årene da datteren på gården giftet seg med Anders Andersen Ege fra Litle Ege. Det er trolig at han oppkalte den nye gården etter hans farsgård Litle Ege, som var en av to gårder på Ege i Eigersund kommune. 

Eige eller Eigebakken har ikke tidligere vært brukt i skriftlig form, og navnet har nok blitt forandret av språkkonsulenter i departementet i nyere tid. Familienavnene og gårdsnavnene brukes bare uten ei-form. I muntlig tale, på dialekt i «gamle dager», har til tider *ei*-lyden blitt brukt, uttale: Eigje/Eigjebakken.

Enkelte kunstkjennere vil forbinde navnet Egebakken med den nå avdøde kunstneren Egil A. Egebakken. Nevnte kunstner bodde i mange år i Asker, men han stammet fra Egebakken i Egersund.
Vassfjellet

**Vassfjellet** er et fjell som ligger i Melhus og Trondheim kommune i Trøndelag. Vassfjellet er 710 moh. Den gamle pilegrimsveien til Nidaros passerte på østsiden av fjellet. På toppen er det en TV-mast som er 212 meter høy. Vassfjellet er et turmål. Det finnes elg og kongeørn i området.

## Vassfjellet Skisenter
Vassfjellet skisenter ligger på østsiden (Klæbusiden) av Vassfjellet. Anlegget eies og drives av sportsklubben Freidig Alpin.

## Vassfjellkapellet
Vassfjellkapellet ligger på nordsida av Vassfjellet, nesten 6 km unna toppen, ved Skjøla i Trondheim kommune. Trondheim kristelige studentlag (TKS) er eier og driver av kapellet. Det er bygd på dugnad av TKS og ble vigsla i 1974 av biskop Tord Godal.

## Fotnoter



## Referanser
Tenacious D

**Tenacious D** er et amerikansk rockeband bestående av musikerne Jack Black og Kyle Gass. De blander vulgær komedie med rock, en stil som er blitt kalt mock rock. Det ble etablert i 1994 og ble kjent i 1999 da det deltok i en TV-serie på HBO med samme tittel som bandet. 

Tenacious D laget i 2006 filmen *[[Tenacious D in The Pick of Destiny]]*. Der legger det ut på en reise til et rockemuseum for å finne skjebnens plekter som ble laget for lenge siden av Satan sin tann. Plekteret skal visstnok gjøre den som bruker det til verdens beste gitarist.

### ''Rize of the Fenix'' (2008–2012)
Tenacious D slapp sitt tredje album i 2012

### ''Post-Apocalypto'' (2012–)
Post-Apocalypto er det fjerde albumet deres som ble sluppet i 2018. Sammen med albumet ble det sluppet en animert "tv-serie" satt til et fremtidig univers.

## Medlemmer

* Jack Black – vokal, gitar(1994–)
* Kyle Gass – gitar, vocals (1994–)

### Turne-medlemmer

* John Konesky – gitar, vokal (2005–, turne)
* John Spiker – bass, keyboard, piano, vokal (2005–, turne)
* Scott Seiver – trommer, perkusjon, piano (2012–, turne siden 2015)

### Tidligere turne-medlemmer

* Brooks Wackerman – trommer (2006–2015, turne og live album)

## Diskografi
### Album
* 2001: *[[Tenacious D(album)|Tenacious D]]*
* 2006: *[[The Pick of Destiny]]*
* 2012: *[[Rize of the Fenix]]*
* *2018: [[Post-Apocalypto]]*

### Singler
* 2002: *Tribute* 
* 2002: *Wonderboy* 
* 2006: *POD* 
* 2012: Rize of the Fenix
* 2020: 5 Needs
* 2020: Time Warp

## Andre prosjekter
Tenacious D har dukket opp i flere musikkvideoer til andre artister, inkludert i videoen til "Learn to Fly" av Foo Fighters, "Push" av Dio, og "Photograph" av Weezer. Black har deltatt i flere musikkvideoer til blant annet Eagles of Death Metal sangen "I Want You So Hard (Boy's Bad News)" sammen med Dave Grohl. Black har også deltatt i musikkvideoen til Foo Fighters "Low" og i musikkvideoen til "Humility" av Gorillaz.
### Kyle Gass Band
Kyle Gass startet Kyle Gass Band i 2011. Bandet slapp sitt første album, *Kyle Gass Band* i 2013 og *Thundering Herd* i 2016. Bandet har Mike Bray som vokalist. Gitaristen i bandet er John Konesky.

## Priser

## Referanser


## Eksterne lenker
* 
* 
*
Kosgulfen

**Kosgulfen** er en smal gulf i Egeerhavet som separerer de to halvøyene Bodrum og Knidos i det sørvestlige Tyrkia.
«Nordcap»

**Hjuldampskipet «Nordcap»** var et norsk militærfartøy. Skipet var Norges første krigsskip bygget for kontinuerlig dampdrift.

«Nordcap» ble sjøsatt den 25. april 1840. Hun var 40,5 meter lang, 7,5 meter bred og stakk 3,1 meter dypt. Hun hadde et deplasement på 500 tonn, og ble drevet fremover ved hjelp av skovlhjul. Med en bestykning på 2 stk 60 punds bombekanoner hadde skipet en betydelig militær kraft. Hun var også utstyrt med seil, for å kunne spare kull i vindfulle perioder.

«Nordcap» hadde en besetning på 75 mann. Til sammenligning kunne de tidligere briggene i det norske sjøforsvaret være opptil 30 meter lange og ha besetninger på opptil 120 mann. Det reduserte mannskapsbehovet var én av fordelene ved å bytte ut seilskip med dampskip. Lønnsutgiftene kunne reduseres, samtidig som man kunne opprettholde – og endog øke – flåtens sjømilitære nytteverdi.

«Nordcap»s maskin var på 300 hestekrefter, veide 150 tonn, hadde to sylindre og gikk med 20 til 25 omdreininger per minutt. Maksimalt damptrykk var på 0,7 kg/cm². Maskinen var kullfyrt. Kullforbruket var på ca. 1 tonn i timen ved full fart, som var 9,2 knop. Motorkraften ble omsatt til bevegelse ved bruk av skovlhjul, noe som var upraktisk for et krigsskip. Ikke bare skapte skovlhjulene problemer fordi de opptok det meste av bredsiden til et krigsskip, men ristingen og resonansen fra maskinen og skovlhjulene kunne riste skip i stykker, og da særlig treskip. Først da skip senere ble utstyrt med propeller og bygd i jern i stedet for treverk, kunne man for alvor utnytte fordelene av dampdrift.

«Nordcap» ble ikke utelukkende benyttet av Sjøforsvaret. Blant annet på grunn av de upraktiske skovlhjulene, ble hun utleid til Postverket og gikk som postskip langs kysten av Vestlandet det meste av tiden hun var i drift. Hun ble til slutt solgt til handelsflåten i 1872, og gikk i rutefart mellom Trondheim, Bergen og Kristiansand. Senere gikk hun også i utenriksfart mellom Kiel og Trondheim. «Nordcap» sank i 1877.

## Se også
*Liste over den Kongelige Norske Marines skip
*Den Norske Marinen 1807–1890

## Referanser


## Litteratur
* Viceadmiral C. Sparre (red.) (opplysninger hentet fra Fartøier, av kommandørkapt. Chr. Blom, underdirektør ved marinens hovedverfts skibsbyggeri): Norges Sjøforsvar 1814–1914 Aschehoug 1914.
Erfaring

**Erfaring,** er noe en får gjennom blant annet utdanning eller arbeid, som gir innsikt (viten) og/eller ferdigheter gjennom observasjon og/eller øvelser. 

Erfaringsbasert viten settes ofte i motsetning til den viten man har oppnådd gjennom sin kultur, det vil si gjennom gjensidig påvirkning, samtaler, oppdragelse, skolegang og medieformidlede opplysninger.

## Ulike typer erfaring
Den nyeste forskning i menneskets hukommelse gjør at man kan dele opp en persons samlede mengde av erfaringer i tre grupper:

# *episodisk* viten, som stammer fra selvopplevede situasjoner, formidlet som erindringer
# *[[semantisk]]* viten, som dreier seg om allmene sammenhenger, generelle begreper og abstraksjoner fra den daglige virkelighet
# *[[prosedural]]* viten, som angår tillærte ferdigheter, vaner og holdningsmønstre

Da egne opplevelser mest gir seg utslag i prosedurale og episodiske erfaringer, må de semantiske erfaringer fås på en annen måte. Det skjer i mange kulturer gjennom myter, fortellinger og sagn, men det skjer i økende grad gjennom undervisning og teoretiske fremstillinger. Der findes overgangsformer, som f.eks. fortællinger eller kunstneriske arbeid, som kan gi en formidlet, episodisk viten, som ligner personlige erfaringer, men som samtidig videregir allmenne forståelsesmønstre som tilsvarer semantisk viten.

Disse erkjennelser om menneskelig erfaring gir anledning til grundig ettertanke i de pedagogiske fag. På den ene side må det være flest mulig selvopplevde situasjoner i undervisningen, men på den annen side kan de ikke – som man ellers har trodd – erstatte teoretisk stoff, formidlede handlingsmønstre og forklaring av abstraksjoner.

Den «store fortelling» er lys levende og svært nødvendig for menneskers bearbeidning av sine opplevelser.

## Referanser
Platebro

**Platebro** er en bro som består av et dekke som hviler på pilarer.

En platebro skiller seg konstruksjonsmessig fra en bjelkebro ved at ei plate bærer last i alle retninger. Dette gjør at laster fordeles over et større areal. Når ei plate deformeres gir det kraftomlagring som gir større kapasitet i plata.

Platen støttes opp av pilarer. Kreftene presser nedover mot støttepunktene. Når platen belastes, presses øvre del sammen mens bunnen strekkes. 

På plasstøpte betongdekker  vil tykkelsen på platen normalt være dimensjonert til å være omtrent en tyvendedel av avstanden mellom pilarene.

Noen broer har platekonstruksjon som tilfartsbroer på land, og fortsetter med  hovedspenn som går over til å være skråstagbro, buebro eller forskjellige andre varianter.

Sandesund bru i Østfold er delvis bygd  som  platebro og delvis som bjelkebro og kassebro.
Zaduszniki

**Zaduszniki** er en landsby i Mielec fylke, det subkarpatiske voivodskap, Polen. Landsbyen hadde 260 innbyggere.

## Berømte personer født i Zaduszniki
* Ignacy Łukasiewicz
Troika (sjokolade)

**Troika** er en sjokolade som produseres av Nidars fabrikk i Trondheim. Sjokoladen har fyll av trøffel, marsipan og bringebærgelé i tre lag som er dekket med et lag mørk sjokolade. Den ble først lansert i 1939 med navnet Gelétrøffel. Sjokoladens navn er inspirert av det russiske ordet «Trojka» som beskriver et trespann av hester, eller en gruppe på tre. 

Troika lages ved å først legge ut en tynn marsipanleiv, som så dekkes av flytende trøffel. Videre legges den røde bringebærgeleen på. Til slutt kuttes dette i riktig størrelse, før det dekkes med flytende, mørk sjokolade.  

## Produktvarianter
Troikasjokoladen selges som en sjokoladestang på 66 g. Opprinnelig ble sjokoladeplaten lansert med en vekt på 45 g, men har siden økt til 66 g. 

### Troika Små Fristelser
I 2010 ble Troika Små Fristelser gitt ut med slagordet: «Til de små kosestundene i hverdagen». Dette er en pose på 105 g med 7 små, emballerte porsjonsbiter på 15 g hver. 

## Referanser


## Eksterne lenker
*
Parafinlampe

**Parafinlampe** er en lyskilde som første gang ble konstruert av den polske oppfinneren Ignacy Łukasiewicz i år 1853. Det er to hovedtyper parafinlampe, begge brenner parafin, men har ulik virkemåte, vekelampe og trykklampe.  Dette var den mest vanlige lyskilden fra slutten på 1800-tallet og et stykke inn på 1900-tallet. En kjent produsent i Norge var Høvik Verk. En vanlig variant av vekelampene er fjøslykt, som fortsatt produseres.
Kasimir III av Polen

**Kasimir III den store** (polsk *Kazimierz III Wielki*; 1310–1370) var konge av Polen fra 1333 til 1370. Han var sønn av Władysław I den korte og Jadwiga av Kalisz. 

Under Kasimirs far Władysław I ble det polske kongedømmet gjenopprettet som selvstendig stat etter en oppløsningstid som hadde vart i nesten 200 år. Kasimir III den store fortsatte fremgangsrikt sin fars verk, og huskes som en av Polens største konger. 

Idet han overtok makten hadde ikke Polen noen betydelig posisjon internasjonalt. Under hans styre ble landet derimot omdannet til et politisk og økonomisk maktsentrum med et fordoblet territorium. Kasimir reformerte skatte-, lov- og administrasjonssystemet, grunnla nye byer og oppførte nye slott. Han opprettet også universitetet i Kraków i 1364, som et av verdens første. Kasimir førte en tolerant politikk mot etniske og religiøse minoriteter. Mange jøder som led under jødeforfølgelser i vestlige Europa fikk et fristed i Polen i hans tid. Han bekreftet også Bolesław Vs privilegier for Polens jøder fra 1264. Styret hans kan oppsummeres med et berømt polsk ordtak som sier at han «arvet et land bygd i tre og etterlot et land bygd i stein».

Kasimir den store døde i 1370 uten å etterlate noen mannlig arving, og ble slik den siste polske monark fra det piastiske dynasti. Han ble etterfulgt av søstersønnen Ludvig I av Ungarn.

## Referanser


## Eksterne lenker
*
«Nordstjernen» (korvett) (1864–1945)

:*«Nordstjernen» har vært navnet på flere skip i den norske marinen. For en oversikt, se: [[«Nordstjernen» (skip)]]*

**«Nordstjernen»** var en dampkorvett i den norske marines tjeneste fra den ble bygget og sjøsatt i 1864, til den ble ombygge til losjiskip i 1899 og lå ved Marineholmen i Bergen. Den ble siden overtatt av tyskerne under andre verdenskrig, og funnet igjen ved Det Naue utenfor Bergen, i sunket tilstand. Den ble siden hevet, og tatt i bruk som lekter av Norsk Bjergningskompani, som blant annet brukte den i Narvik. «Nordstjernen» hviler i dag på havets bunn i Herdlefjorden, hvor den ble senket en gang på 50-tallet.

«Nordstjernen» gjorde flere tokter til fjerne farvann. Norges handelsflåte tok seg betydelig opp i disse årene, og man fant det nødvendig å bruke midler på å vise det norske orlogsflagget i utlandet. «Nordstjernen» representerte Norge ved Suezkanalens åpning i 1869, i 1874 deltok den på tusenårsfesten på Island, hundreårsjubileet for USA i 1876, og ved verdensutstillingen i Philadelphia i 1876.

Hun ble brukt som kadettskip i 1894–1898, og ble altså ombygget til losjiskip i 1899. Den funksjonen hadde «Nordstjernen» frem til 2. verdenskrig, da tyskerne brukte henne som losjiskip for krigsfanger som bygget flyplassen på Herdla.

## Se også
*Liste over den Kongelige Norske Marines skip

## Litteratur
*Viceadmiral C. Sparre (red.) (opplysninger hentet fra Fartøier, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914*, Aschehoug 1914.

## Eksterne lenker
* Bilde på Digitaltmuseum
«Nordstjernen» (skip)

**«Nordstjernen»** har vært navnet på flere skip og fartøyer: 

*To korvetter i den norske marinen:*
* «Nordstjernen» (korvett) (1844-1858)
* «Nordstjernen» (korvett) (1864-1945)

*To hurtigruteskip:*
* DS «Nordstjernen» (1937)
* MS «Nordstjernen» (1956)
Mons Lie d.y.

**Mons Lie d.y.** (født 1803, død 1881) var en norsk prokurator og sorenskriver. 

Han tok juridisk embedseksamen ved Universitetet i Christiania i 1826 med beste karakter ("Vel med Udmærkelse"). Fra 1826 til 1832 var han sorenskriver-fullmektig på Eker i Buskerud under Carl Valentin Falsen. 

Den 21. desember 1832 ble han utnevnt til underrettsprokurator for Buskerud. I 1833 dømte han som konstituert sorenskriver på Carl Valentin Falsens vegne Ole Olsen Sevlid til døden for mord.

I 1838 ble han utnevnt til byfogd i Tromsø og konstituert amtmann over Finnmark (som den gangen også omfattet Troms). Senere ble han sorenskriver i Sunnhordland og etter det i Mandal.

Han var sønnesønn til Mons Lie d.e., «Nådigherren», som var politimester i Trondheim, og han var gift med Pauline Christine Tiller. Deres mest kjente barn er forfatteren Jonas Lie (1833).

## Referanser
Troika

**Troika** (kyrillisk alfabet: **тройка** – norsk transkripsjon: *trojka*) er et russisk ord som betyr *gruppe på tre*. Ordet brukes bl.a. på følgende måter:

* Troika (sjokolade)
* Troika (dans)
* Troika Dialog, en russisk bank
* En type slede med tre hester
MDAX

**MDAX** er en tysk aksjeindeks, innført 19. januar 1996. Den er regulert av Deutsche Börse. Indeksen omfatter 50 selskaper fra klassiske bransjer.
Eggesbønes

**Eggesbønes** på Bergsøya er sørlige bydel av kystbyen Fosnavåg i Herøy i Møre og Romsdal.
Eggesbønes har en stor havn der store fiskebåter som «Eros», «Herøyfjord» og «Skår Senior» har kai når båtene ikke er på fiske. Ved havnen finner en også et notbøteri samt verdens største lakseslakteri, Marine Harvest.

Herøy legesenter, sykehjem, eldrehjem og en hjem for funksjonshemmede gjør Eggesbønes også til helsesenter i kommunen, i tillegg til å være handelssenter der flere av dagligvarebutikkene på øya ligger.

## Kilder
*
Coop Prix

**Coop prix** er en norsk lavpriskjede for dagligvarer, som eies og drives av Coop Norge. Kjeden ble startet i 1984 under navnet PRIX, i 2001 ble den omprofilert til Coop Prix. Kjededirektør er Ingjerd Vestengen.

Butikkjeden markedsfører seg med slagordet «Fort gjort!». Per 2024 er det 256 Coop Prix-butikker i Norge.

;Logoens utvikling

PRIX NKL.png|PRIX 1984–2001 (til ca. 1993, helgul bakgrunn)
COOP prix 2001.jpg|Coop Prix 2001–2003
Coop prix 2003.jpg|Coop Prix 2003–2004
Coop Prix.png|Coop Prix 2004–


## Referanser


## Eksterne lenker
*
Ebrima Sohna

**Ebrima Sohna** (født 14. desember 1988) er en gambisk fotballspiller, som kom til Sandefjord Fotball i mars 2007. Hans posisjon er sentral midtbane og han spiller for landslaget til Gambia. 

Ebrima ble årets beste spiller i Sandefjord Fotball sesongen 2008. 

Han dro fra klubben i 2012, og dro videre til RoPS i Finland. Senere dro han til KuPS. 

Veien gikk videre til Vostok Oskemen, før han var tilbake i KuPS. Han spilte sist for Al-Arabi 

## Referanser


## Eksterne lenker
* 
* Sandefjord Fotball.no – Spillerens profil
Øystein Olsen

**Øystein Olsen** kan vise til:

* Øystein Olsen (biskop) (født 1944), biskop i metodistkirken i Norden
* Øystein Olsen (sentralbanksjef) (født 1952), norsk økonom
* Øystein Olsen (ishockeyspiller) (født 1969), en norsk ishockeyspiller
Norske Skog Follum

**Norske Skog Follum**, tidligere **Follum træsliberi** og **Follum fabrikker**, var en papirfabrikk som lå ved Nedre Hofsfoss (Follumfoss) i Ådalselva (del av Begna) i Ringerike kommune, like nord for Hønefoss. Konsernet Norske Skog bestemte den 8. desember 2011 at fabrikken på Follum skulle legges ned, senest innen 31. mars 2012 og de 356 ansatte ble da oppsagt.

## Historie
Fabrikken ble grunnlagt som *Follum træsliberi* i 1873 og byttet senere navn til *Follum fabrikker*. Fabrikken og området har fått navn etter storgården Follum som ligger på høyden vest for elva og fabrikken.

Opprinnelig lå det flere papirfabrikker rundt fossene i Ådalselva nord for Hønefossen. Den første fossen kalles gjerne Nedre Hofsfoss eller Follumfossen. Den neste øvre fall i Hofsfossen. Follum træsliberi og Hofsfos træsliperi og Papirfabrikk lå opprinnelig på vestsiden av den første fossen, mens tidligere Hofs Brug lå på østsiden av samme fossen. Etter hvert ble imidlertid disse fabrikkene slått sammen, og slik oppsto Follum fabrikker, som i 1989 fusjonerte med Norske Skogindustrier og Tofte Industrier. Deretter ble navnet *Norske Skog Follum*.

## Fakta
Norske Skog Follum har vært en hjørnesteinsbedrift på Ringerike helt fra starten. På det meste hadde fabrikken åtte papirmaskiner og godt over 1&nbsp;200 ansatte. Per 31. desember 2006 sysselssatte den 543 personer og har tre papirmaskiner, PM1, PM2 og PM7 med en årlig kapasitet på ca. 450&nbsp;000 tonn papir. Den faktiske produksjonen var på ca. 391&nbsp;000 tonn papir, hvorav ca. 75 prosent ble eksportert. Fabrikken omsatte for ca. 1,7 milliarder norske kroner og hadde et overskudd på drøyt 270 millioner.

Produksjonen fordeler seg på ca. 30 ulike papirkvaliteter, som i hovedsak kan kategoriseres i tre grunnleggende grupper. Såkalte *forbedrede kvaliteter* utgjør den største andelen, men også såkalt *bestrøket papir* utgjør i dag en større andel enn *standard [[avispapir]]*.

Fabrikken forbruker årlig omkring 2,4 millioner grantrær i produksjonen av papir, noe som tilsvarer et skogsareal på ca. 32&nbsp;000 dekar. I 2006 fordelte virkeleveransene seg slik; Buskerud (17,3%, hvorav 8,7% fra Ringerike), Oppland (55,7%), Hedmark (14,1%) og Akershus (12%). I tillegg ble det hentet noe virke fra Oslo, Østfold og Hordaland.

I 2007 (des) ble planlagte investeringer på ca. 200 millioner kroner gjennomført for å gjøre produksjonen ved fabrikken 100 prosent basert på termomekanisk tremasse (TMP) og nytt rensebasseng til ca. 80 millioner kroner anlagt.

I februar 2008 ble midlertidig nedleggelse av PM 2 bestemt, pga. av Norske Skogs økonomiske situasjon. Siste papir gikk gjennom maskinen 20. juni 2008.

Fabrikken har eget jernbanespor fra Hønefoss stasjon og har tradisjonelt skipet papir via Randsfjordbanen og vogntog til Halden for omlasting til båt.

### Oversikt over papirmaskiner på bruket

## Referanser


## Se også
* Norske Skog

## Eksterne lenker

* Norske Skog Follums nettsted
Coop Marked

**Coop marked** er en norsk nærbutikkjede, eid av Coop. Dette er små nærbutikker og de minste dagligvarebutikkene i Coop-porteføljen sammen med Matkroken. 

Kjeden er landhandelbasert, har kun det mest nødvendige av dagligvarer, og er sjelden å finne i sentrumstrøk. Vareutvalget varierer med kundegrunnlaget. Coop markeds slagord er: «Godt vi har hverandre». Kjeden har rundt 360 butikker over hele Norge. Per 2024 er det 102 Coop marked butikker i Norge.

Coop marked var opprettet som Samvirke Butikk (S-Butikk) Samvirke Marked (S-Marked), Samvirkelaget (S-Lag), Samvirke Nærkjøp (S-Nær), Samvirkelaget Varehus (S-Varehus) i 1967. I 1990 ble den grafiske profilen oppdatert, slik at alle butikker ble omprofilert til S-Butikken, S-Marked, S-Nærkjøp og S-Varehus som varte frem til omprofileringen i 2001 til Coop marked.

#### Logoens utvikling

Fil:Samvirkelaget.png|Samvirkelaget (S-Lag) 1967-1990
Fil:S marked.png|S-Marked (S) 1990-2001
Fil:S-BUTIKK 1990.jpg|S-Butikken (S) 1990-2001
Fil:S-NARKJOP 1990.jpg|S-Nærkjøp (S-Nær) 1990-2001
Fil:S-VAREHUS 1990.jpg|S-Varehus 1990-2001
Fil:COOP marked 2001.jpg|Coop marked 2001-2003
Fil:Coop marked 2003.jpg|Coop marked 2003-2004


## Referanser


## Eksterne lenker
*
4. serierunde i Tippeligaen 2007

**4. serierunde i Tippeligaen 2007** startet lørdag 28. april klokken 19:00 med Vålerenga mot Strømsgodset. Runden fortsatte med fem kamper søndag 29. april, fire kamper klokken 18:00 og én kamp 20:00. Runden avsluttet mandag 30. april klokken 19:00 med Lillestrøm mot Lyn.

## Fakta

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Coop Mega

**Coop mega** er en supermarkedkjede eid av Coop. Norges første Coop mega-butikk åpnet i Kopervik i Rogaland i 1987 som MEGA. Coop mega ledes av kjededirektør Stian Enbom Lysaker.

Mega er Coop-kjedens største supermarked-butikk, med et stort vareutvalg som også inkluderer ferskvarer som fisk og kjøtt. Kjeden er etablert på større tettsteder og i de fleste norske byer. Butikkjedens slagord er: «Et hav av fristelser». 

Per 2024 er det 67 Coop mega butikker i Norge. I 2021 var det 70 Coop mega butikker i Norge, og kjeden hadde en omsetning på 7,2 mrd. NOK.

#### Logoens utvikling

Fil:MEGA NKL.png|MEGA 1987-2001
Fil:COOP mega 2001.jpg|Coop mega 2001-2003
Fil:Coop mega 2003.jpg|Coop mega 2003-2004


## Referanser


## Eksterne lenker
* 
*
Franz Roubaud

**Franz Roubaud**, også kjent som **Frants Aleksejevitsj Rubo** (russisk: Франц Алексеевич Рубо), **Francois Iwan Roubaud** og **Frants Roubaud**, (født  i Odessa, død 13. mars 1928 i München) var en russisk maler som er mest kjent for sine panoramamalerier av slagscener og bilder fra folkeliv i Kaukasus.

## Livsløp
Franz Roubaud var den tredje i en søskenflokk på ni i en kjøpmannsfamilie som hadde emigrert fra Marseille I Frankrike.
Han begynte å få tegneundervisning fra 6-årsalderen, og fulgte opp med studieopphold i Kaukasus. Fra 1877 til 1878 studerte han i München under veiledning av Carl Theodor von Piloty, Otto Seitz og Wilhelm von Diez og hos soldatmaleren Joseph von Brandt. Han ble adlet i 1889 og ble satt pris på av tsarene Alexander III og Nikolaj II.

Etter studieopphold i Paris kom han til St. Petersburg hvor han var professor ved kunstakademiet fra 1903 til 1912. I 1913 dro Roubaud til München hvor han døde i 1928.

## Verk
I St. Petersburg malte Roubaud to store panoramaer: *Beleiringen av Sevastopol* (1904) som ble fraktet dit og satt opp i et eget museum der. (Både bygget og maleriet ble skadd i 1942 da byen ble utsatt for en ny beleiring. Restaureringen ble sluttført i 1950-årene.) Bildet *Slaget ved Borodino* (1912) ble flyttet til  Poklonnajahøyden i Moskva i 1962 og er en del av en større krigsminnepark der. Fra før hadde han fullført *Stormen mot Akhulgo* (1896, Tiblisi) som ikke lengre finnes.

## Referanser


## Kilder
Kilde til tyskspråklig wikipediaartikkel:
* Claudia Over : *Trödler & Sammler Journal* Oktober 2004, pp. 56 – 61 (med 16 fargereåroduksjoner).

## Detaljer fra Sevastopol Panorama

Fil:Malakhov1.jpg
Fil:Malakhov2.jpg
Fil:Malakhov3.jpg
Fil:Malakhov4.jpg


## Eksterne lenker
* Biographie auf der russischen Geschichtswebseite hrono.ru
* Biografie auf peoples.ru
* Roubauds Werke online
Gimse skole

**Gimse skole** er en barneskole i Melhus kommune i Trøndelag. Den gamle skolen ble bygd i 1956 og revet i 2022. C-bygget er det eneste som er igjen fra den gamle skolen. I 2022 ble den nye skolen åpnet. Skolen ligger i Melhus sentrum, i Gammelbakkan på vestsida av elva Gaula. Den har 292 elever og 36 ansatte (2011). Skolefritidsordningen har ca. 90 barn og er delt i to baser, Regnbuen for 1. trinn og Sjiraffen for 2.-4. trinn. Skolen ligger i samme område som Gimse ungdomsskole og Melhus videregående skole.

Nåværende (2011) rektor/virksomhetsleder er Lasse Volden.

## Historie
Gimse skole ble ferdigstilt og tatt i bruk høsten 1956. Skolen ble bygd som «sentralskole» for nedre Melhus og avløste tidligere grendeskoler som Elverhøy, Hollum, Øye og Åsen. Etterhvert ble skolen for liten i forhold til elevtallet, og man tok i første omgang i bruk igjen deler av gamle Elverhøy skole. I 1979 kom en mer varig løsning da en del elever flyttet over til nybygde Høyeggen skole. I 1997 økte man kapasiteten gjennom en påbygging og i 2006 økte den ytterligere ved at en del elever flytter over til nybygde Brekkåsen skole.

Byggingen av en helt ny skole er under planlegging.

## Referanser


## Eksterne lenker
*